**Διεξαγωγή ενημερωτικού σεμιναρίου μέσω τηλεδιάσκεψης (WEBINAR) από το Παγκόσμιο Συμβούλιο Αειφόρου Τουρισμού (GSTC), Απρίλιος – Ιούνιος 2020**

Την 9η Μαρτίου 2020 υπεγράφη Σύμφωνο Συνεργασίας μεταξύ του Υπουργείου Τουρισμού και του Παγκόσμιου Συμβουλίου Αειφόρου Τουρισμού (Global Council of Sustainable Tourism), γεγονός  που σηματοδοτεί την πρόθεση του Υπουργείου για  εναρμόνιση του τουριστικού κλάδου με τα διεθνή πρότυπα αειφόρου τουριστικής ανάπτυξης.

Δεδομένης της κρίσιμης κατάστασης που έχει δημιουργηθεί, το Υπουργείου Τουρισμού ως πρώτο βήμα υλοποίησης της συμφωνίας με το GSTC προσφέρει την δυνατότητα εξειδικευμένης ενημέρωσης του ανθρώπινου δυναμικού τόσο του Υπουργείου και του ΕΟΤ όσο και φορέων της αγοράς σε σχέση με τον Αειφόρο Τουρισμό, αξιοποιώντας τεχνολογίες εξ αποστάσεως επιμόρφωσης (webinar).

Οι θεματικές που θα παρουσιαστούν από εξειδικευμένα στελέχη του GSTC αλλά και καλεσμένους ομιλητές παγκοσμίου αναγνώρισης περιλαμβάνουν μία μεγάλη γκάμα αντικειμένων, σημαντικών για την επομένη ημέρα του Ελληνικού Τουρισμού σε ένα νέα περιβάλλον που διαμορφώνεται. Πιο συγκεκριμένα οι θεματικές θα είναι :

|  |  |
| --- | --- |
| **Ημέρα Διεξαγωγής** | **Θεματική Webinar** |
| 1/4/2020 | Εισαγωγή στo GSTC και τον αειφόρο τουρισμό. Παρουσίαση της συμφωνίας συνεργασίας μεταξύ του Ελληνικού Υπουργείου Τουρισμού και του GSTC |
| 8/4/2020 | Βιομηχανία αειφόρου τουρισμού, αλυσίδα εφοδιασμού και αποτύπωμα άνθρακα |
| 22/4/2020 | Συστήματα πιστοποίησης αειφόρου τουρισμού |
| 29/4/2020 | Εθνικά προγράμματα αειφόρου τουρισμού & διαμόρφωση στρατηγικής |
| 6/5/2020 | Αειφόροι προορισμοί, διαχείριση και πιστοποίηση |
| 13/5/2020 | Παρακολούθηση της αειφορίας και υποβολή εκθέσεων |
| 20/5/2020 | Green μάρκετινγκ και πρόσβαση στην αγορά |
| 27/5/2020 | Πρωτοβουλίες αειφόρου τουρισμού και ειδικοί τομείς |
| 3/6/2020 | Η αειφορία ως μέσο κρίσης για την επανέναρξη του τουρισμού |

Δυνατότητα συμμετοχής στο νέο αυτό τρόπο επιμόρφωσης των στελεχών του Δημοσίου αλλά και της αγοράς του Τουρισμού έχουν άτομα (μέγιστος αριθμός 100) από

* + Ελληνικό Υπουργείο Τουρισμού
  + Ελληνικός Οργανισμός Τουρισμού
  + Ξενοδοχειακό Επιμελητήριο Ελλάδος
  + Πανελλήνια Ομοσπονδία Ξενοδόχων
  + Τοπικά Ξενοδοχειακά Επιμελητήρια και Ενώσεις
  + Ξενοδόχοι
  + Τουριστικοί Πράκτορες
  + Προορισμοί
  + Δήμοι

Η διάρκεια του Webinar θα είναι 2.5 μήνες, με ημερομηνία έναρξης την 1η Απριλίου 2020, εκτέλεσης 1 θεματικής (ημέρες) ανά εβδομάδα, από 2 ώρες η κάθε θεματική, και γλώσσα διεξαγωγής την Αγγλική (Παρουσίαση και επικοινωνία), ενώ θα υπάρχει η δυνατότητα σε κάποιες περιπτώσεις για την χρήσης της Ελληνικής στην επικοινωνία, όταν είναι διαθέσιμος Ελληνόφωνος Εισηγητής.

Έχει προβλεφθεί η παροχή βεβαίωσης ανά άτομο μετά την παρακολούθηση όλων των θεματικών, ενώ θα παραδοθεί υλικό προετοιμασίας στους συμμετέχοντες.

Οι εγγραφές θα πραγματοποιηθούν στον [ηλεκτρονικό σύνδεσμο](https://www.gstcouncil.org/gstc-webinars-for-greece/)